CELEX: 31981R3623
Language: el
Date: 1981-12-15 00:00:00
Title: Κανονισμός (EOK) αριθ. 3623/81 τού Συμβουλίου τής 15ης Δεκεμβρίου 1981 περί καθορισμού τών τιμών παρεμβάσεως νωπών ή διατηρημένων δι απλής ψύξεως σαρδελλών καί αντζουγιών γιά τήν αλιευτική περίοδο 1982

Avis juridique important

|

31981R3623

Κανονισμός (EOK) αριθ. 3623/81 τού Συμβουλίου τής 15ης Δεκεμβρίου 1981 περί καθορισμού τών τιμών παρεμβάσεως νωπών ή διατηρημένων δι απλής ψύξεως σαρδελλών καί αντζουγιών γιά τήν αλιευτική περίοδο 1982  

Επίσημη Εφημερίδα αριθ. L 363 της 18/12/1981 σ. 0005

***** ΚΑΝΟΝΙΣΜΟΣ (ΕΟΚ) αριθ. 3623/81 ΤΟΥ ΣΥΜΒΟΥΛΙΟΥ  της 15ης Δεκεμβρίου 1981  περί καθορισμού των τιμών παρεμβάσεως νωπών ή διατηρημένων δι ' απλής ψύξεως σαρδελλών και αντζουγιών για την αλιευτική περίοδο 1982  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 100/76 του Συμβουλίου της 19ης Ιανουαρίου 1976 περί κοινής οργανώσεως αγοράς στον τομέα των προϊόντων αλιείας (1), όπως τροποποιήθηκε τελευταία από τον κανονισμό (ΕΟΚ) αριθ. 3443/80 (2), και ιδίως το άρθρο 9 παράγραφος 4,  την πρόταση της Επιτροπής,  Εκτιμώντας:  ότι το άρθρο 9 παράγραφος 1 του κανονισμού (ΕΟΚ) αριθ. 100/76 προβλέπει ότι για τις νωπές ή διατηρημένες δι' απλής ψύξεως σαρδέλλες και αντζούγιες πρέπει να καθορίζονται τιμές παρεμβάσεως σε τέτοιο επίπεδο ώστε να συμβάλλουν στην εξασφάλιση της σταθεροποιήσεως των τιμών στις αγορές χωρίς να οδηγούν στο σχηματισμό διαρθρωτικών πλεονασμάτων στην Κοινότητα ·  ότι το άρθρο 9 παράγραφος 3 του εν λόγω κανονισμού προβλέπει ότι η τιμή παρεμβάσεως πρέπει να καθορίζεται σε ένα επίπεδο μεταξύ 35 και 45 % της τιμής προσανατολισμού σε συνάρτηση με τα ιδιαίτερα για κάθε προϊόν χαρακτηριστικά της παραγωγής και της αγοράς·  ότι οι τιμές προσανατολισμού των προϊόντων αλιείας που απαριθμούνται στο παράρτημα Ι υπό Α και Γ του κανονισμού (ΕΟΚ) αριθ. 100/76 καθορίσθηκαν, για την αλιευτική περίοδο 1982, από τον κανονισμό (ΕΟΚ) αριθ. 3621/81 (3)·  ότι, σύμφωνα με τις υπάρχουσες πληροφορίες για την κατάσταση της αγοράς των εν λόγω προϊόντων και ελλείψει κάθε εμπειρίας ως προς την αγορά των προϊόντων αυτών από το δημόσιο, οι τιμές παρεμβάσεως πρέπει να καθορισθούν σε ένα επίπεδο που να εξασφαλίζει τη μέγιστη στήριξη της αγοράς,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Οι τιμές προσανατολισμού που ισχύουν μέχρι τις 31 Δεκεμβρίου 1982 για τις νωπές ή διατηρημένες δι' απλής ψύξεως σαρδέλλες και τις αντζούγιες και τα προϊόντα στα οποία αναφέρονται καθορίζονται ως εξής:  (σε ECU/τόνο)  1.2,4.5 //   //   //   //   // Εμπορικά χαρακτηριστικά (1)   //   //   //  1.2.3.4.5 // Είδος   // Κατηγορία  φρεσκότητας  // Μέγεθος  // Εμφάνιση  // Τιμή  παρεμβάσεως  //   //   //   //   //   // 1. Σαρδέλλες:  //  //   //   //   // α) του Ατλαντικού  // Έξτρα  // 3  // Ολόκληρος ιχθύς  // 234  // β) της Μεσογείου  // Έξτρα  // 3  // Ολόκληρος ιχθύς  // 176  // 2. Αντζούγιες  // Έξτρα  // 2  // Ολόκληρος ιχθύς  // 218  //   //   //   //   //  (1) Οι κατηγορίες φρεσκότητας, τα μεγέθη και η εμφάνιση είναι εκείνες που καθορίζονται κατ' εφαρμογή του άρθου 2 του κανονισμού (ΕΟΚ) αριθ. 100/76.  Άρθρο 2  Ο παρών κανονισμός αρχίζει να ισχύει την 1η Ιανουαρίου 1982.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 15 Δεκεμβρίου 1981.  Για το Συμβούλιο  Ο Πρόεδρος  P. WALKER  (1) ΕΕ αριθ. L 20 της 28. 1. 1976, σ. 1.  (2) ΕΕ αριθ. L 359 της 31. 12. 1980, σ. 13.  (3) Βλέπε σ. 1 της παρούσας Επίσημης Εφημερίδας.